google/wiki40b huggingface dataset:
François Coli

Tidlig liv og første verdenskrig

François ble født i Marseilles til en korsikansk famile med tradisjon fra sjøen, ble Coli kaptein i handelsmarinen og fikk tre døtre. Ved utbruddet av første Verdenskrig tilbød han sine tjenester til den franske marine. Han ble skuffet da intet krigsskip trengte en kaptein med ett øye og  meldte han seg til Arméen som frivillig. Heldigvis, hans alder og erfaring førte til at han fikk oppdrag i 1915 og den sommeren ble han forfremmet til kaptein. Siden han hadde fått flere skader ble han erklært uegnet for infanteriet, og han ble overført til det franske flyvåpen, fikk sin "vinge" i mars 1916. Senere samme år ble han opptatt i Escadrille N.62 og forfremmet til kommando over en skvadron i februar 1917.
Kaptein Coli forble sjef over Escadrille des Coqs, selv etter å ha mistet et øye i et havari i nars 1918. Han ble dimmitert i august med ànbefaling som en eksepsjonell navigatør og leder.

Karriere etter krigen

Etter krigen begynte Coli med en serie med flyvninger for å sette distanserekorder. Den 26. januar 1919 gjennomførte han den første dobbeltkrysing av Middelhavet sammen med løytnant Henri Roget. De fløy 735 kilometers på fem timer.
Den 24. mai, igjen sammen med Roget satte Coli en langdistanse rekord fra Paris til Port Lyautey, Marokko, en distanse på 2 200 km. Han ble såret da de havererte under landing.
Året etter, 1920, sammen med Joseph Sadi-Lecointe gjorde Coli ytterligere lang-distanseflyvninger omkring Middelhavet.
I 1923 begynte Coli å planlegge en nonstop transatlantisk flyvning med sin kamerat fra krigstiden, Paul Tarascon, et ledende flyveress. I 1925 ble de interessert i Orteigprisen på 25 000 dollar for første flyvning mellom Paris og New York. Sent 1926 ble deres Potez 25 biplane ødelagt i et havari og Tarascon fikk store brannskader. Et nytt fly ble anskaffer og Tarascon avsto sin plass som pilot til fordel for Charles Nungesser.
I 1928 ble flere innsjøer i Ontario navnsatt etter flyvere som hadde omkommet i 1927, vesentlig under forsøk på å krysse Atlanterhavet. Blant disse er Coli Lake (51°19′N 93°35′V) og Nungesser Lake (51°29′N 93°31′V).
Qingshui

Qingshui (kinesisk: 清水县; pinyin: Qīngshuǐ Xiàn) er et fylke i provinsen Gansu i Folkerepublikken Kina. Det ligger innen byprefekturet Tianshui.
I 1999 hadde fylket et folketall på 299 718 innbyggere.
Tyver, trøbbel og en lysende komet

Tyver, trøbbel og en lysende komet er en barnebok av Mari Kjetun som kom ut på Gyldendal sommeren 2009. Manuset vant Gyldendal og Norlis konkurranse for barnebøker i 2008.
Juryens begrunnelse var: «Manus har et fint tegnet persongalleri, og forfatteren behersker den vanskelige kunsten det er å språklig gi hver og én personlig stemme og individualitet. Forfatteren makter med humor, sprelskhet og varme å balansere det umulige og det usannsynlige - og hun får oss til å tro på det som skjer, uansett hvor vilt og langt fra hverdagen det kan synes. Vinneren har skrevet en rik og varm nåtidshistorie i en original setting, og er en verdig vinner av konkurransen.»
Boken handler om 12-åringen Tessa som bor sammen med moren sin - men aldri lenge på samme sted. Faren finnes bare som et bilde som er med på flyttelasset. Nå drar de til en husmannsplass i skogen med det lokale fengselet som nærmeste nabo. Det blir dramatikk når en fange Tessa kjenner rømmer - og Tessa løser problemene på uventet vis.
Oppfølgeren Røre, rabalder og en sulten sjiraff kom i august 2010 på Gyldendal.
Boken finnes også som lydbok fra Lydbokforlaget lest av Cici Henriksen.
Utrigger

Utrigger eller utriggerkano er en kanolignende båttype karakterisert ved at den blir stabilisert i sideveis av en såkalt utrigger. Utriggere var opprinnelig stokkebåter.
Utriggeren kan være en trestokk eller et pongtonglignende flyteredskap som monteres parallelt med hovedskroget, på den ene eller på begge sider, for å gi båten bedre sideveis stabilitet. En båt med en utrigger på kun en side kalles også en pirog.
Utriggere har vært brukt til både til padling og seiling flere steder i verden, blant annet i Indonesia, Polynesia og det øvrige Stillehavet. Båttypen kan utgjøre opphavet til katamaranen.
Fretheim bru

Fretheim bru er ei veibru i Aurland kommune i Sogn og Fjordane. Brua som er en buebru i limtre, krysser Flåmselva i Flåm sentrum. Brua er 38 meter lang og ble åpnet i 2006.
Chasing Pavements

Musikkvideo

Videoen handler om en bilulykke i en park. Den ble regissert av Mathew Cullen (produksjonsselskap: Motion Theory). Videoen viser ulykken fra to sider, fra den ene vises passasjerene som ligger døde på fortauet og deretter (i refrengene) vises de ovenifra. Senere i videoen «våkner» paret til live igjen, og beveger seg som om de står oppreist. Adele er ikke et av ofrene, men et vitne.
Monkey Plot

Biografi

Etter fire års studier ved Norges musikkhøgskole, har trioen utmerket seg som sterke nykommere på den norske jazzscenen. De ga ut sitt debutalbum Løv Og Lette Vimpler i 2013. Albumet ble spilt inn i Stavanger, i studioet til Frode Gjerstad, en av pioner innen norsk frijazz. Han har klart å fange den enkle, akustiske og intime lyden, av trioen og den frisinnede strukturen i musikken deres, med innslag av organisk gitarimprovisasjon, som har klare referanser til ECM innspillinger av Ralph Towner.
Monkey Plot har et moderne og originalt uttrykk som er helt særegent. De har en søkende tilnærming til musikk, med en ro og sterke individuelle stemmer. Bandet har kommet langt i å utvikle sitt eget tonespråk og være tro mot sitt eget univers. Musikerne utstråler selvtillit og har en tydelig tilstedeværelse i musikken som skaper en sterk følelse av kommunikasjon og samhandling. Trioen har en overbevisende tilnærming til improvisasjon.
Norges ambassade i Moskva

Norges ambassade i Moskva ligger i Povarskaja-gaten 7 i Moskva sentrum. Rune Resaland er Norges ambassadør til Russland.
Hvert år er 30 000 russere innom ambassaden for å søke om visum. Dette gjør at Norges ambassade i Moskva er den norske utenriksstasjonen som håndterer flest visumsøknader.

Bakgrunn

Norge etablerte i 1924 en legasjon i Sovjetunionen og  Andreas Tostrup Urbye ble første minister. Fra 1927 til 1929 jobbet også den russisktalende Vidkun Quisling her, da legasjonen hadde fått merarbeidet med å representere britiske interesser. Under andre verdenskrig oppgraderte de allierte stormaktene statusen til mindre lands diplomatiske representasjoner og i 1942 ble den norske legasjonen omgjort til ambassade.

Ambassadebygningen

Norge overtok ambassadebygningen i Moskva tidlig på 1940-tallet, og disponerer bygården mot at Russland får disponere Drammensveien 74 i Oslo. I 2009 stod ambassadebygningen klar igjen etter tre og et halvt år med oppussing. I prosessen ble blant annet fasaden ut mot Povarskaja totalrenovert.
Besteforeldre

Oldeforeldre

Oldeforeldre er faren eller moren til en persons besteforeldre; henholdsvis oldefar og oldemor. En person har åtte oldeforeldre.

Tippoldeforeldre

Tippoldeforeldre er faren eller moren til en persons oldeforeldre, henholdsvis tippoldefar og tippoldemor. En person har 16 tippoldeforeldre.

Tipptippoldeforeldre

Tipptippoldeforeldre er foreldrene til en persons tippoldeforeldre.
Tipptipptippoldeforeldre er foreldrene til en persons tipptippoldeforeldre osv…
Periskoprifle

Periskopriflen var et skytevåpen i bruk under første verdenskrig. Det bestod av en standard rifle med en støtteordning laget av planker, et periskop til å sikte med og en hyssing rundt avtrekkeren. Dette gjorde at man kunne avfyre våpenet uten å stikke hodet over kanten av skyttergraven.
Periskopriflen oppfunnet av sersjant William Beech som var byggeplassleder i det sivile liv. Under første verdenskrig vervet han seg til 2nd Battalion NSW i Australian Imperial Force ved krigsutbruddet. I mai 1915 ble han sendt til Gallipoli der han opplevde en fastlåst skyttergravskrig. Det var under disse forholdene han oppfant periskopriflen.
Periskopriflene var mindre effektive enn å avfyre de på vanlig måte, men var betraktelig tryggere å bruke.
Fløyfjellet

Turmuligheter

Der finnes mange turmuligheter på Fløyen eller man kan gå videre til Vareggen eller over Vidden til Ulriken.
Fløyfjellet har gode og skiltede turveier og turstier til blant annet Blåmanen, Rundemanen og Sandviksfjellet.
På Midtfjellet ved foten av Blåmanen ligger kiosken Brushytten.
Tippetue og Fløisvingene er turveier på vestsiden av Fløyfjellet, fra Fløypilen ned til Fjellveien. Tippetue er den nordligste og Fløisvingene den midterste av de tre turveiene fra Fløysletten ned til Bergen sentrum.

Fløibanen

Fløibanen er en 850 meter lang elektrisk kabelbane som trekker to vogner mellom Fløien og stasjonen på Vetrlidsallmenningen i Bergen sentrum. Den har også tre holdeplasser i Proms gate, Fjellveien og på Skansemyren, og ble åpnet for trafikk i 1918.
Fløien stasjon ligger 320 moh. og det er det øverste stoppet for banen.  Her er også et utsiktspunkt. I forbindelse med at hele anlegget ble pusset opp for 46 millioner kroner i 2002 ble det bygget nytt utsiktsplatå som ofte blir kalt Fløytrappene. Det er en bred trapp som går fra stasjonen til Fløien Folkerestaurant i forskjellige nivåer, og der turistene tidligere stoppet opp utenfor utgangen beveger de seg nå utover. Det er utallige turveier som går rundt området, men bare en bilvei.
Bilskirne

Bilskirne (norrønt: Bílskírnir) er i norrøn mytologi guden Tors bolig.
Bilskirne ligger (ifølge Gylfaginning og Ynglinga saga) i Trudvang (norrønt: Þrúðheimr eller Þrúðvangar), som er Tors rike i Åsgard. Ifølge Grimnismål er det den største boligen som finnes, og har 540 rom. Boligen er den største i Åsgard – større enn Valhall, men den har ikke en gildesal i midten som Valhall har.
Tor bor her sammen med sin kone Siv, sin datter Trud og sin sønn Modi. Når de ikke er hos sine foreldre bor også Tjalve og Roskva her. Ifølge enkelte versjoner sies det også at guden Høne bor i de innerste gemakker og aldri viser seg.

Stargate

Bilskirne var inspirasjonen til navnet Beliskner, et romskip i TV-serien Stargate SG-1.
Socialdemokratiska Ungdomsförbundet

Socialdemokratiska Ungdomsförbundet (SDUF), også kjent som Stormklockeförbundet, ble etablert i 1903. SDUF var ungdomsorganisasjonen til Sveriges socialdemokratiska arbetareparti fram til 1917, da de sammen med venstresiden i partiet brøt ut og grunnla Sveriges socialdemokratiska vänsterparti (dagens Vänsterpartiet). SDUF ble det nye partiets ungdomsorganisasjon, og heter nå Ung Vänster.
SDUF drev avisene Stormklockan og Fram, samt Fram förlag.

Fløyene

Striden var mellom de partitro med Per Albin Hansson i spissen, mot den mer revolusjonære Zeth Höglund. de to personene kom til å føre en lovslang politisk kamp mot hverandre, også etter at Höglund mot slutten av 1920-tallet vendte tilbake til sosialdemokratene.

Etter partisplittelsen

Den partitro fløyen forlot forbundet og etablerte SSU i 1917, som er den nåværende ungdomsorganisasjonen til sosialdemokratene.
Forbundet etablerte i stedet Sveriges socialdemokratiska vänsterparti som i dag er Vänsterpartiet. I 1921 endret forbundet navn til Sveriges Kommunistiska Ungdomsförbund, som en svensk sektion av Den kommunistiske ungdomsinternasjonalen.
Norgesmesterskapet i boksing 1970

Norgesmesterskapet i boksing 1970 ble arrangert 22. februar i Atlantic Hall i Stavanger.
Kongepokalen ble vunnet av Svein Erik Paulsen. 
Forbundspokalen ble vunnet av Ketil Hodne.
Beste klubb ble Sportsklubben av 1909.
National Ski Hall of Fame

U.S. National Ski and Snowboard Hall of Fame and Museum ligger i byen Ishpeming på den øvre halvøya i delstaten Michigan i USA. I 1905 ble National Ski Association, som i dag er kjent som United States Ski and Snowboard Association, etablert i Ishpeming. 
Ved siden av at den huser Hall of Fame and Museum, har bygningen en kinosal, bibliotek, suvenirbutikk, kontor og et stor arkiv.
Olsenbanden tar gull

Handling

Egon kommer ut av botsen, men denne gang med noe annet enn en pakke med selvspikka trehester. Han har med seg et kart som han har kjøpt for en Blue Master og to og en halv Eksport. Kartet viser veien til en skatt som befinner seg på Sørlandet. Skatten skal befinne seg ved sjøen, i en militærovervåket gammel bunker. Olsenbanden drar sammen med Valborg og Basse sørover på skattejakt, men de er dessverre ikke alene om gullet. Den lokale unge damen Karina og gangsteren Rico har også fått gullfeber. Ikke nok med det: Til og med den gjerrige skraphandeleren Matsen er innblandet i saken.
Kim André Arnesen

Biografi

Kim André Arnesen har sin musikalske utdannelse fra Musikkonservatoriet i Trondheim med lærere som Henning Sommerro, Terje Bjørklund og Odd Johan Overøye . Som komponist hadde han sin første fremføring i 1999 med Nidarosdomens Guttekor. Siden har han skrevet musikk fremført av kor over hele verden, inkludert bestillingsverk fra både profesjonelle kor og amatørkor. Arnesen er medlem i Norsk Komponistforening. I 2010 ble han første store very fremført i Nidarosdomen. Dette var et Magnificat bestilt av Nidarosdomens jentekor. Verket ble utgitt på 2L i 2014 og albumet ble nominert til GRAMMY-pris for 2016.  I 2011 ble hans motett Even when He is silent urfremført under Olavsfestdagene i Trondheim. Verket var bestilt av festivalen og ble urfremført under et arrangement med biskop av Nidaros, Tor Singsaas og skuespiller Liv Ullmann. Verket har siden blitt fremført av kor over hele verden. I 2011 ble hans andre store verk fremført, et juleverk bestilt av Trondheim Kammerkor. I 2013 ble Even when He is silent og Cradle Hymn utgitt på CD, DVD og Blu-ray i utgivelsen "Christmas in Norway" med St. Olaf Choir og Nidarosdomens jentekor. Cradle Hymn var også med i TV-sendingen "Chrismtas in Norway" som vant 2 regionale Emmy-priser. I 2014 ble Arnesens Requiem urfremført av Nidarosdomens Guttekor.
Lemula

Utseende

Middelsstore, noe brede, svarte trebukker, dekkvingene kan være brunlige eller ha metallisk glans. Antennene er tynne og litt kortere enn kroppen. Hodet er rundet, pronotum avrundet rundet, mye smalere enn dekkvingene, som er jevnbrede. Beina er middels lange, nokså slanke.

Utbredelse

Slekten er hjemmehørende i Kina, Taiwan og Japan.
Phileurus didymus

Utseende

En middelsstor til stor (30-50 millimeter), avlang, blankt svart hornbille. Hannen har to korte horn i pannen, pronotum har en lengdefure og er litt uthulet foran der det sitter en rundet knøl. Hodet er fremtrukket til en spiss snute i midten. Pronotums sider er rundete slik at det nesten blir sirkelrundt. Dekkvingene er forholdsvis lange og smale med tydelige punktstriper. Beina er svært kraftige, leggene med store, skarpe tenner, særlig på frambeina.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Arten er vidt utbredt fra Mexico i nord til Paraguay i sør, inkludert flere av øyene i Karibia.
Trond Granlund/Vikings

Trond Granlund/Vikings er et samlealbum med Trond Granlund og Vikings, utgitt i 1981.
Cloviskulturen

Cloviskulturen er navnet på en av de første kjente steinalderkulturer i Nord-Amerika, tidfestet til mellom ~9050 og 8850 f.Kr. Dette er etter den siste istiden i Nord-Amerika.
Det paleoindianske Clovis-samfunnet er kjent for sine spydspisser. De første av disse ble funnet i byen Clovis i Curry County i delstaten New Mexico i 1937. Siden dette er det funnet tusenvis av lignende spydspisser i alle 48 stater i det kontinentale USA sør for Canada, samt også i Mexico, Belize og Costa Rica. Spydspissene kan ha blitt brukt til å jakte mammut og andre store dyr.
Pieter Cilissen

Karriere

Cilissen deltok ved World Cup i 2003, der han kom på 21.-plass. Han kom på 27.-plass ved EM i boccia i 2005, og 36.-plass ved VM i 2006. Ved EM i boccia 2009 kom han på 26.-plass, og ved VM i 2010 kom han på 28.-plass. I 2011 fikk han 5.-plass i Europa Cup på Hamar og 11.-plass i World Cup. Ved utgangen av 2011 var han rangert som nummer 13 i verden i klassen BC3.
Han deltok i sitt første Paralympics da han deltok ved Paralympiske sommerleker 2012 i London. I parkonkurransen i klassen BC3 fikk Belgia bronsemedalje, der Cilissen spilte sammen Kirsten de Laender og Pieter Verlinden. Belgia slo her Sør-Korea 4-3 i bronsefinalen, etter å ha tapt 0-7 for Hellas i semifinalen. Individuelt ble han slått ut i andre runde, der han tapte 2-5 for sørkoreanske Kim Han-Soo.
Gullbring kulturanlegg

Gullbring kulturanlegg er en bygning i Bø i Telemark. Et aksjeselskap eier og driver huset.
Hovedaksjonær er Bø kommune. Kinodriften leies av Bø kino.
Det er en stor konsert- og teatersal i amfi som har 396 plasser. Gullbring kulturanlegg har en stor foajé og miljøbad med tre bassenger samt stupeanlegg. Huset har dessuten sauna.
Anlegget har også idrettshall med klatrevegg, treningssenter samt kunst- og utstillingsgalleri og metaromsfasiliteter.
Huset er et kombinert kultur- og idrettsanlegg. Gullbring har forskjellige kulturfaglige miljøer som leietakere, deriblant Universitetet i Sørøst-Norge, Telemarkfestivalen og Telemark kulturnettverk.
Kulturanlegget sto ferdig i 1994 og hadde en kostnad på 72 millioner kroner. Det er et totalareal på vel 8 000 kvadratmeter og bygget går over to, delvis tre etasjer.
Ain Dara

Ein Dara (arabisk: عين دارة, kurdisk: Ayin Darê, også transkribert Ain Dara ellerr Ayn Darah), er en liten landsby i nordlige Syria, administrativt en del av distriktet Afrin i guvernementet Aleppo. Den ligger nordvest for Aleppo. I nærheten er småstedene Afrin i nord, Karzahayel i øst og Bassouta i sør. Ifølge Syrias statistiske sentralbyrå hadde i 2004 Ein Dara et folketall på 248.
Det moderne Ein Dara ligger rett øst for oldtidsruinene etter Ain Dara-tempelet.
Eggelikør

Eggelikør eller eggnog er en fyldig, kremete og søt drink laget av melk eller kaffefløte, eggeplommer, sukker og sprit(oftest vodka, rom eller whiskey). Eggelikør blir tradisjonelt sett på som en jul- eller påskedrink i Norge, mens i Canada og USA drikkes det tradisjonelt fra Thanksgiving til slutten av juleferien. Eggelikør blir hovedsakelig drukket i USA, Canada, Storbritannia og Luxemburg. Eggelikør-varianter produseres og selges på butikker og vinmonopoler, men hjemmelages også i stor grad fra bunnen av. Eggelikør-smaken brukes også som tilsetning i andre typer drinker som kaffe(feks. eggnog-latte), te og desserter.

Historie

Historien og opprinnelsen rundt eggelikør er usikker. Det første eksempelet stammer fra 1775, da Maryland-presten og filolog Jonathan Boucher skrev et dikt om en drink kalt eggnog, som ikke ble publisert før rundt 30 år etter hans død. Den første trykte bruken av begrepet var i 1788 i New-Jersey Journal som refererte til en ung mann som drikker et glass eggnog. Eggelikør kan ha utviklet seg fra posset, en middelaldersk europeisk drikke laget av varm melk blandet med vin eller øl og smaksatt med krydder. Tysk eggelikør, kalt "biersuppe", er laget med øl. "Eierpunsch" er også en tysk versjon av eggelikør laget med hvitvin, egg, sukker, nellik, te, sitron eller lime juice og kanel. En annen oppskrift som stammer fra 1904 inneholder egg, sitronsaft, sukker, hvitvin, vann og rom. På Island serveres eggelikør uten alkohol, og varm som en dessert. Se advocaat for den nederlandske versjonen.
Leontion

Leontion (gresk: Λεόντιον) var en kvinnelig gresk epikureisk filosof på 300-tallet f.Kr.
Hun var en elev av Epikuros og hans filosofi. Den informasjon som er formidlet om henne er knapp. Det fortelles at hun var ledsager av Metrodoros, en nær venn av Epikuros og ledet hans tregård i Athen sammen med ham. Det ble også hevdet at Leontion var en hetære, Det kan være rent kvinnehat eller anti-epikureisk sladder. På den andre siden, en hetære kunne ofte ha en uavhengighet som ble nektet de fleste andre kvinner i det mannsdominerte greske samfunn i antikken. Epikuros skole var uvanlig i at den tillot kvinner, selv slaver, å delta i hans diskusjoner.
Filosofihistorikeren Diogenes Laertios har bevart en linje fra et brev som Epikuros øyensynlig skal ha skrevet til Leontion og hvor han roser henne for godt skrevne argumenter mot et bestemt filosofisk betraktning (som Diogenes ikke spesifiserer i sitt sitat). I henhold til Plinius den eldre ble hun malt av Aristides av Theben i et arbeid som ble kalt «Leontion tenker på Epikuros».
I henhold til Cicero skal Leontion ha utgitt argumenter som kritiserte den berømte filosofen Theofrastos, hvilket han fant avskyelig: «Leontium, den rene kurtisane, som hadde den frekkhet å skrive et motsvar til Theofrastos, - men merk deg, hun skrev elegant på god attisk gresk, men likevel, det var den tillatelse som hersket i Epikurus' tregård.»
Plinius den eldre undret seg også over hvordan en kvinne kunne (få tillatelse til) å skrive mot Theofrastos. Man måtte være foreberedt på alt her i livet, mente han, når selv den store Theofrastos kunne bli angrepet, til og med av en kvinne.
Leontions eventuelle status som hetære (elskerinne eller kun fri kvinne?) synes å ha vært det som ga oppmerksomhet i de fleste antikke filosofibiografier hos Diogenes Laertios. Hun er nevnt fem ganger i hans biografi over Epikuros, men alle av dem er i en kontekst til kilder som er fiendtlig overfor Epikuros, og de fleste av disse viser til henne som en hetære.
I et annet fragement fra et brev fra Epikuros blir han kritisert av en desillusjonert, tidligere student for at han har tillatt Leontion å ha posisjonen som prostasia (lederskap), de plikter som ble fordelt på rundgang uansett hvilken status de hadde. Foruten Leontion er navnene på seks andre kvinnelige medlemmer av Epikuros' skole kjent. De fleste av disse har kallenavn som antyder status som hetærer, og ingen av disse synes å ha vært engasjert i filosofisk skriving.
Simen Andreas Ådnøy Ellingsen

Karriere

Ellingsen har to doktorgrader. Den første fra 2009 er Nuclear Terrorism and Rational Choice fra King's College London, og den andre fra 2011 er Dispersion forces in Micromechanics: Casimir and Casimir-Polder forces affected by geometry and non-zero temperature fra NTNU.  
Han jobbet som postdoktor ved EPT 2011–2014, og gikk over i stillingen som førsteamanuensis i 2014. Han er deltager i Stjerneprogrammet, som består av en gruppe yngre NTNU-forskere som har bemerket seg internasjonalt innenfor sine fagfelt.
Han er en populær foreleser og er kjent for å ha beroliget 500 studenter før eksamen med Husk: Du er akkurat like verdifull selv om du stryker i fluid.

Utmerkelser

Elligsen mottok i 2011 Det Kongelige Norske Videnskabers Selskabs pris for yngre forskere innenfor naturvitenskap. Samme året mottok han Exxon Mobil sin forskerpris for fremragende doktorgradsavhandling.
Riksväg 80

Riksväg 80 i Sverige gikk mellom Rättvik og Gävle.
Da E16 i Sverige ble åpnet 2012 ble strekningen mellom Falun og Gävle del av E16, og strekningen mellom Rättvik og Falun del av Riksväg 69.
1. divisjon innebandy for menn

1. divisjon i innebandy for herrer er det nest øverste nivået i norsk innebandy. 1. divisjon består av seks regionale avdelinger.
Nøkken (band)

Nøkken er et norsk band som ble dannet i 1979 av vokalist Turid Pedersen og gitarist og låtskriver Bjørn Vassnes, begge med bakgrunn fra folkrock-gruppa Erter, Kjøtt og Flesk.
Kolberg (film)

Kolberg er en tysk film av Veit Harlan fra 1945. Den er basert på selvbiografien til Joachim Nettelbeck, borgermesteren i Kolberg, og forteller historien om forsvaret av den pommerske byen mot franske invasjonsstyrker mellom april og juli 1807.
Bodilus

Utseende

Små, blanke, gjødselbiller, gjerne svarte med gulbrune dekkvinger. Kroppen er avlang og høyt hvelvet.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er utbredt i Palearktis og det sørlige Afrika.